घटना के बारे में बता दें कि शहर के मुर्गियाचक निवासी उमेश नंदन प्रसाद साव के घर में समरसेबुल बोरिंग में उसकी नतिनी सन्नों गिर गयी. जिसके बाद परिवार के लोगों ने बच्ची को बोरवेल से निकालने में जुट गए. सभी ने काफी कोशिश की बच्ची को बाहर निकालने की लेकिन बच्ची को बाहर नहीं निकाला जा सका. परिजनों ने घटना की जानकारी स्थानीय थाना और अन्य पदाधिकारियों को दी. मामले की जानकारी मिलते ही सदर अनुमंडल पदाधिकारी खगेशचंद्र झा, एएसपी हरिशंकर कुमार, मेयर रूमा राज, बीडीओ डॉ पंकज कुमार तथा कोतवाली व पूरबसराय ओपी पुलिस मौके पर पहुंची और बचाव कार्य में जुट गये. घटना के बारे में एक अधिकारी ने बताया कि बोरवेल में आक्सीजन पहुंचाई गई है और बच्ची को बचाने का प्रयास किया जा रहा है.